IVL ร่วง 4% โบรกฯแนะ “ถือ” เคาะเป้าใหม่ 31 บ. มองผลงาน Q2 ยังโต รับราคาน้ำมันฟื้น
IVL ร่วง 4% โบรกฯแนะ “ถือ” เคาะเป้าใหม่ 31 บ. มองผลงาน Q2 โต รับราคาน้ำมันฟื้น
24 มิ.ย. 2563

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ เวลา 15.59 น. อยู่ที่ระดับ 27.50 บาท ลบ 1.25 บาท หรือ 4.35% สูงสุดที่ระดับ 29 บาท ต่ำสุดที่ระดับ 27.25 บาท ด้วยมูลค่าการซื้อขาย 697.16 ล้านบาท

ด้าน บล.ดีบีเอสฯ แนะนำ “ถือ” ราคาเป้าหมาย 31 บาท/หุ้น ปรับเพิ่ม P/E เป้าหมายเป็นค่าเฉลี่ยย้อนหลัง 5 ปี หรือ 21 เท่า เนื่องจากอุปสงค์ผลิตภัณฑ์ที่เป็น Hygiene สูงขึ้น, การใช้พลาสติกแบบใช้ครั้งเดียว (Single-use) เพิ่มขึ้นทั้งในอุตสาหกรรมอาหาร เครื่องดื่ม ผลิตภัณฑ์อนามัย และวัสดุ &amp; อุปกรณ์ทางการแพทย์ต่างๆ ในช่วงที่มีการแพร่ระบาดของโควิด-19  รวมทั้งได้อานิสงค์จากราคาน้ำมันฟื้นตัวด้วย
ส่วนมาร์จิ้น PTA, PET ฟื้นตัวในไตรมาส 2/63 โดยผลประกอบการไตรมาส 2/63 ได้รับแรงหนุนจากธุรกิจ PET ที่ดี และธุรกิจโอเลฟินส์ดีขึ้น
อย่างไรก็ตาม ปรับเพิ่มคำแนะนำเป็นถือ (เดิม Fully Valued) ให้ราคาเป้าหมายใหม่ 31 บาท อิงกับ P/E ปีนี้ที่ 21 เท่า โดยคาดว่าผลประกอบการไตรมาส 2/63 จะดีขึ้นเมื่อเทียบไตรมาส 1/63